The Death of Stalin

The Death of Stalin er en satirisk komediefilm fra 2017. Manus ble skrevet av David Schneider og Armando Iannucci som også var regissør. Hovedrollene spilles av Steve Buscemi, Simon Russell Beale, Paddy Considine, Rupert Friend, Jason Isaacs og Michael Palin. Filmen var basert på den franske romanen "La Mort de Staline" og skildrer maktkampen etter at den sovjetiske lederen Josef Stalin døde i 1953. Filmen mottok en nominasjon til Magritte Award i kategorien "Beste utenlandske film"  og ble utgitt i løpet av Toronto International Film Festival i 2017. Filmen ble forbudt i Russland, Kasakhstan og Kirgisistan for angivelig hån mot landenes fortid, og for å ha gjort narr av deres statsledere

Sammendrag 
I Sovjetunionen i 1953 lytter Josef Stalin til en konsert på radio, og han beordrer at en innspilling av musikken skal leveres til ham. Konserten må derfor gjentas og spilles inn. Men pianisten, Maria Yudina, gjemmer en beskjed til Stalin sammen med platen, hvor hun skriver at Stalin har ødelagt nasjonen deres. Stalin befinner seg i sin datsja når han hører på musikken og leser beskjeden fra Yudina, lider han av en hjerneblødning og blir lam. Medlemmene av sentralkomiteen blir varslet. Den første som ankommer var Lavrentij Berija, som oppdager beskjeden fra Yudina. Deretter kommer nestleder for Minister-rådet, Georgij Malenkov.

Parti-sjef i Moskva, Nikita Khrusjtsjov, ankommer sammen med resten av komiteen. Bortsett fra utenriksminister Vjatsjeslav Molotov, som Stalin hadde lagt til sin liste over fiender den foregående kvelden. Beria tar over kontroll over Moskva, og NKVD overtar byens sikkerhetsoppgaver fra det sovjetiske militæret. Han erstatter også Stalins liste over fiender med hans egen personlige liste. Stalin dør, og alle komité-medlemmene skynder seg tilbake til Moskva. NKVD plyndrer Stalins datsja, og de henretter en rekke vitner. Khrusjtsjov reiser hjem til Molotov, og forsøker å få hans støtte. Men Molotov, som fremdeles har full tro på stalinisme, er imot enhver fraksjon innenfor kommunist-partiet. Beria kjøper Molotovs lojalitet ved å løslate hans kone, Polina Molotova, fra fangenskap.

Georgij Malenkov blir statsminister, men han blir stort sett kontrollert av Beria. Mange politiske fanger blir løslatt, og begrensningene over Den russisk-ortodokse kirke blir løsnet - noe som gjør Beria mer populær blant folket. Marskalk Georgy Zhukov ankommer og krever å vite hvorfor det sovjetiske militæret har blitt nektet av NKVD å utføre mange av deres tidligere oppgaver. Khrusjtsjov ønsker støtte fra Zhukov, som samtykker i å gi ham hærens støtte i et kupp for å styrte Beria - men bare dersom komiteen sier seg enig. For å undergrave Berias popularitet beordrer Khrusjtsjov gjenopptakelse av tog inn til Moskva, slik at tusenvis av mennesker kan komme inn i hovedstaden. Som Khrusjtsjov regnet med, fyrer NKVD-vaktene inn i folkemengden og dreper 1 500 mennesker.

På dagen for Stalins begravelse lyver Khrusjtsjov for komiteen og general Zhukov, når han påstår at han har Malenkovs fulle støtte. Det sovjetiske militæret overvelder NKVD, og inntar stillinger utenfor konferanse-rommet. Zhukov og hans menn arresterer Beria, og Khrusjtsjov tvinger Malenkov til å signere papirene for Berias rettssak. I en domstol uttaler Khrusjtsjov og hans allierte at Beria er skyldig i forræderi og en rekke seksuelle overgrep. Beria blir henrettet og kroppen hans blir brent. Khrushchev gir Stalins datter Svetlana en tog-billett til Wien, og forsikrer henne om at Svetlana og broren hennes, Vasily Stalin, skal bli godt vare på.

Rolleliste 
 Steve Buscemi som Nikita Khrusjtsjov
 Simon Russell Beale som Lavrentij Beria
 Paddy Considine som Yuri Andreyev.
 Rupert Friend som Vasily Stalin
 Jason Isaacs som Georgy Zhukov
 Michael Palin som Vjatsjeslav Molotov
 Andrea Riseborough som Svetlana Stalin
 Jeffrey Tambor som Georgij Malenkov
 Adrian McLoughlin som Josef Stalin
 Olga Kurylenko som pianist Maria Yudina
 Paul Whitehouse som Anastas Mikoyan
 Paul Chahidi som Nikolai Bulganin
 Dermot Crowley som Lazar Kaganovich
 James Barriscale som general.
 Leeroy Murray som Zhukov's Stabssjef.
 Daniel Fearn som Ivan Konev
 Luke D'Silva som Kirill Moskalenko
 Gerald Lepkowski som Leonid Brezhnev
 Dave Wong som Zhou Enlai
 Richard Brake som Anatoly Tarasov
 Diana Quick som Polina Molotova
 Justin Edwards som Spartak Sokolov.
 Cara Horgan som Dr. Lidiya Timashuk.
 Sylvestra Le Touzel som Nina Khrusjtsjova
 Paul Ready som NKVD-offiser Delov.

Referanser

Eksterne lenker 
 
 Trailer, Youtube.com
 Artikkel, The Guardian

Filmer fra 2017
Filmkomedier fra USA
Engelskspråklige filmer